Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A vizsgálat során az országgyűlési biztos általános helyettese megállapította, hogy a 142/1993. (X. 13.) Korm. rendelet
Paragraph Index: 271

3. §-ában csak utal a Hírközlési Felügyelet mint első fokú szerv hatáskörére. A feladatok jegyzékéről a minisztérium jogi és igazgatási főosztálya, a Közlekedési, Hírközlési és Vízügyi Értesítőben közleményt tett közzé. E közlemény részletezi a főfelügyelet és a felügyeletek hatósági jogkörbe tartozó feladatait, megjelölve a jogszabályokat is. Az országgyűlési biztos általános helyettese a főfelügyelet és a felügyeletek hatósági jogkörébe tartozó feladatait felsoroló közleményből megállapította, hogy a felügyelőségeknek csak a szolgáltatás minőségével (vonal minősége) kapcsolatos panaszokra van hatásköre. A számlával kapcsolatos panasz kivizsgálását a jogszabályok a távközlési szerv hatáskörébe utalták, így saját műszaki apparátusát, saját számlázási módszerét vizsgálta. Amennyiben a szolgáltató alaptalannak tartotta a reklamációt, a szolgáltatást, számlázást kifogásoló panaszos a Matáv reklamációval kapcsolatos állításait csak bírósági perben vitathatta. A vizsgálat idején hatályos szabályozás szerint a fogyasztóvédelmi felügyelőségnek nem volt hatásköre az ilyen jellegű panaszok elbírálására. Az 1992. évi LXXII. tv. 9. §-a a miniszter feladatává teszi, hogy rendeletben határozza meg az előfizetői szerződésnek a fogyasztók védelmével, és a szolgáltatás minőségével összefüggő feltételeit. Ennek a kötelezettségének — más ügyben tett ajánlás ellenére — a miniszter nem tett eleget. A rendelet hiánya jogbizonytalanságot okoz, mely sérti az Alkotmány

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes